**Προοίμιο**

* Είναι η εισαγωγή, ο πρόλογος
* Δομή:
* **Επίκληση του ποιητή στη Μούσα**: «Τον άντρα, Μούσα, τον πολύτροπο να μου ανιστορήσεις»
* **Διήγηση**: Ο ποιητής παρουσιάζει με συντομία την υπόθεση του έργου «που βρέθηκε… του γυρισμού τη μέρα» (στ. 1-11)
* **Παράκληση**: Ο ποιητής ζητάει από τη Μούσα να ορίσει εκείνη το χρονικό σημείο της αφήγησης «Από όπου θες, θεά, ξεκίνα την αυτήν την ιστορία, κόρη του Δία, και πες και σε εμάς» (στ. 12-13)

Ο ποιητής ξεκινά και τελειώνει το προοίμιο με επίκληση στη Μούσα (**σχήμα κύκλου**).

Το έπος είναι **θεόπνευστο**, αφού για την αφήγησή του χρειάζεται τη βοήθεια της Μούσας.

* Περιεχόμενο:
  + Παρουσιάζεται ο κύριος ήρωας του έργου (Οδυσσέας), χωρίς να αναφέρεται το όνομά του.
  + Παρουσιάζεται το χρονικό σημείο από το οποίο ξεκίνησαν τα βάσανά του («*αφού της Τροίας πάτησε το κάστρο το ιερό*»)
    - **Από αυτό το χρονικό σημείο αρχίζουν οι περιπέτειες του Οδυσσέα**
    - **Τονίζεται ο πρωταγωνιστικός ρόλος του ήρωα στην άλωση (Δούρειος ίππος)**
    - **Το κάστρο της Τροίας χαρακτηρίζεται ιερό, επειδή το είχε «κτίσει» ο Ποσειδώνας (θεός της θάλασσας)**.\*
  + Παρουσιάζονται τα παθήματα του Οδυσσέα και των συντρόφων του.
  + Παρουσιάζεται ο λόγος, για τον οποίο δεν κατόρθωσε ο Οδυσσέας να σώσει τους συντρόφους του (στ. 9-11)
  + Παρουσιάζεται το ήθος του Οδυσσέα («πολύτροπο», «που τόσο επιθυμούσε να σώσει τους συντρόφους»)

Χαρακτηρισμός Οδυσσέα:

* Πολύτροπος, πολυμήχανος, εύστροφος, έξυπνος
* Καλός πολεμιστής
* Πολυταξιδεμένος, με πολλές εμπειρίες και γνώσεις
* Έχει περάσει πολλές συμφορές (πολύπαθος)
* άξιος ηγέτης, ενδιαφέρεται για τους συντρόφους τους

Σύντροφοι:

* νήπιοι και μωροί: έχουν ανώριμη συμπεριφορά, φέρονται σαν μωρά, χωρίς να σκέπτονται τις συνέπειες των πράξεών τους.

**Δεύτερο προοίμιο**

Στ. 14-25

Η Μούσα κάνει μια δική της πιο συγκεκριμένη εισαγωγή, με την οποία μας τοποθετεί στο χρονικό σημείο, από το οποίο αποφάσισε να ξεκινήσει την αφήγηση.

Η Μούσα δεν αφηγείται τα γεγονότα με χρονική σειρά, αλλά από τη στιγμή που όλοι οι τρωικοί ήρωες έχουν επιστρέψει στην πατρίδα τους και μόνο ο Οδυσσέας ήταν αποκλεισμένος στο νησί της Καλυψώς (**in medias res**).

Αφηγηματική τεχνική (ξεκινά η ιστορία από τη μέση της αφήγησης), σύμφωνα με την οποία επιλέγεται ως αρχή το πιο κρίσιμο σημείο μιας ιστορίας και στην πορεία της αφήγησης δημιουργούνται συνθήκες κατάλληλες, ώστε να αναφερθούν όσα προηγήθηκαν.

* Περιεχόμενο:
  + Πολλοί αρχηγοί του Τρωικού πολέμου έχουν επιστρέψει στην πατρίδα τους (ενώ ο Οδυσσέας δεν έχει επιστρέψει και ταλαιπωρείται 🡪 έμμεσα προβάλλεται η δυστυχία του ήρωα)
  + Τον γυρισμό του ήρωα εμποδίζει η Καλυψώ, γιατί τον ήθελε δικό της.
  + Τον ήρωα τον παίδευε πόθος διπλός:
    - Του γυρισμού
    - Της γυναίκας του
  + Βρισκόταν **χωρίς τη θέλησή του** κοντά στη θεά (🡪 Δείχνει το ήθος του Οδυσσέα)
  + Στ. 20-21: **Προοικονομία**: Ο Οδυσσέας θα γυρίσει στην πατρίδα του, όμως κι εκεί τον περιμένουν αγώνες.
  + Ο μόνος θεός που εχθρεύεται τον Οδυσσέα είναι ο Ποσειδώνας\*
    - Ο Οδυσσέας τύφλωσε τον γιο του Ποσειδώνα, τον Πολύφημο
    - «πάτησε το κάστρο το ιερό»: Κυρίευσε την Τροία, η οποία ήταν αφιερωμένη στον Ποσειδώνα.
  + **Αποκαλύπτεται** το όνομα του ήρωα: **Οδυσσέας**

**Ευθύνη των ανθρώπων για τις πράξεις τους**:

Οι σύντροφοι του Οδυσσέα «χάθηκαν απ’ τα δικά τους σφάλματα»:

* Αντίθετα με τους συντρόφους του, οι οποίοι είναι επιπόλαιοι, ο Οδυσσέας είναι συνετός και ευσεβής.
* Ο Οδυσσέας παρουσιάζεται ως ηθικός άνθρωπος και ικανός ηγέτης.
* ***Ο άνθρωπος είναι υπεύθυνος για τις πράξεις του***:
  + Οι άνθρωποι προκαλούν μόνοι τους τη δυστυχία τους, που τους βρίσκει ως τιμωρία για τα αμαρτήματά τους. Είναι ελεύθεροι να κάνουν τις επιλογές τους, όμως πρέπει να είναι έτοιμοι να δεχτούν τις συνέπειες των πράξεών τους.

**Αντιθέσεις**:

* Οδυσσέας- σύντροφοι
* Οδυσσέας- άλλοι τρωικοί ήρωες
* Το σύνολο των θεών- Ποσειδώνας

**Μεταφορές**:

* «τον άντρα» (εννοεί τις περιπέτειές του)
* «πάτησε» (κατέκτησε)
* «σηκώνοντας το βάρος» (αναλαμβάνοντας την ευθύνη)
* «χάθηκαν» (πέθαναν)
* «πήγαν» (τόλμησαν)
* «τους άρπαξε» (τους στέρησε)
* «της θάλασσας τη μάχη» (της θάλασσας τις δυσκολίες)
* «κρεμούσε τον θυμό του» (ήταν πολύ θυμωμένος)